stanford-oval/wikipedia huggingface dataset:
דייהו
היסטוריה > פשיטת רגל

קבוצת "דייהו" נקלעה לבעיות כלכליות עמוקות בשנת 1998 בגלל המשבר הכלכלי באסיה בשנת 1997. בשנת 1998, הוסיפה "דייהו" 14 חברות חדשות ל-275 חברות הבת הקיימות שלה, בשנה בה הפסידה הקבוצה סכום כולל של 550 מיליארד דולר עד 1999 הכריזה "דייהו" על פשיטת רגל, הקונגלומרט השני בגודלו בדרום קוריאה עם אינטרסים בכ-100 מדינות, עם חובות של כ-50 מיליארד דולר.
זמן קצר לאחר קריסת החברה נמלט היו"ר קים וו-יונג לווייטנאם. עובדי מפעל של דייהו לשעבר העמידו כרזות של: "מבוקש" עם תמונתו. קים וו-יונג שב לקוריאה ביוני 2005 ונעצר מיד. הוא הואשם בהונאה, והברחת 3.2 מיליארד דולר מחוץ למדינה, כך לפי סוכנות הידיעות של דרום קוריאה, ב-30 במאי 2006, נידון קים וו-יונג ל-10 שנות מאסר לאחר שהורשע בהונאה ובמעילות.
הערות שוליים

↑  "דייהו" – היסטוריה web.archive.org/web
↑  דרום קוריאה – המוות של דייהו economist.com/business/1999/08/19/the-death-of-daewoo
דג לייף

דג לייף הוא האלבום ה-11 של להקת ההיפ הופ הישראלית הדג נחש ואלבום האולפן התשיעי, אשר יצא לאור ב-19 בספטמבר 2023. האלבום הופק על ידי איציק פצצתי, בכתיבת השירים היה מעורב גם פלד.
הפקה

"נרים ת'מקום" היה הסינגל הראשון שיצא מתוך האלבום. השיר יצא ביוני 2022 ולווה בוידאו קליפ בבימויו של עומר אלוני. בדמצבר אותה שנה יצא הסינגל השני, "עיר האלוהים" שעוסק בירושלים. במרץ 2023 יצא שיר המחאה "אחד אחד" כסינגל שלישי. בהקלטת השיר השתתפה מקהלת הילדים "שרונית" ששרה את הפזמון.
שני הסינגלים הבאים שיצאו בקיץ 2023 כללו שיתופי פעולה עם אומנים. בשיר "אי אפשר לשקר את הלב" מתארחים לאה שבת ופלד. בשיר "שניפגש רק בשמחות" מתארח עדן חסון. השיר יצא ימים ספורים לפני צאתו של האלבום.במילות השיר "ואלס עם שאנן" שילב שאנן סטריט חוויות אישיות מתקופת שירותו כחייל קרבי בנח"ל ברצועת עזה בתקופת ועידת מדריד.
רשימת רצועות

| דג לייף> מס' | דג לייף> שם | דג לייף> משך | דג לייף>  | דג לייף>  | דג לייף>  | דג לייף>  | דג לייף>  | דג לייף>  | דג לייף>  |
| --- | --- | --- | --- | --- | --- | --- | --- | --- | --- |
| 1. | אינטרו מודי  | 0:06 |  |  |  |  |  |  |  |
| 2. | דג לייף  | 3:38 |  |  |  |  |  |  |  |
| 3. | חוץ מזה לא צריך כלום  | 3:11 |  |  |  |  |  |  |  |
| 4. | ראש בקיר  | 5:10 |  |  |  |  |  |  |  |
| 5. | עיר האלוהים  | 3:28 |  |  |  |  |  |  |  |
| 6. | שניפגש רק בשמחות (עם עדן חסון)   | 3:14 |  |  |  |  |  |  |  |
| 7. | Nice & Easy  | 0:58 |  |  |  |  |  |  |  |
| 8. | אחד אחד  | 3:13 |  |  |  |  |  |  |  |
| 9. | אי אפשר לשקר את הלב (עם לאה שבת ופלד)   | 3:24 |  |  |  |  |  |  |  |
| 10. | מזומאני  | 3:54 |  |  |  |  |  |  |  |
| 11. | נרים ת'מקום  | 3:49 |  |  |  |  |  |  |  |
| 12. | באתי להנות  | 3:05 |  |  |  |  |  |  |  |
| 13. | ישיבות  | 4:12 |  |  |  |  |  |  |  |
| 14. | ואלס עם שאנן  | 5:28 |  |  |  |  |  |  |  |
| משך כולל: | משך כולל: | 46:57 |  |  |  |  |  |  |  |
הערות שוליים

↑  מערכת ישראל היום, צפו: הדג נחש בסינגל חדש מתוך האלבום שבדרך, באתר ישראל היום, 27 ביוני 2022
↑  אריאל פייגלין, 'הדג נחש' שרים לעיר האלוהים, באתר ערוץ 7, 8 בדצמבר 2022
↑  נועם כהן, ‏"השנאה מעוורת ת'עיניים": הדג נחש בשיר מחאה בועט, באתר ‏מאקו‏, 22 במרץ 2023
↑  עמית אטיאס, ‏"שניפגש רק בשמחות": כש"הדג נחש" ועדן חסון נפגשו באולפן, באתר ‏מאקו‏, 14 בספטמבר 2023
↑   בן שלו, "הדג נחש" הבטיחה סיפור שכמותו עוד לא שמענו, וקיימה, באתר הארץ, 26 בספטמבר 2023
| הדג נחש |
| --- | --- | --- |
שאנן סטריט • גיא מר • דודוש קלמס • משה אסרף • יאיא כהן אהרונוב • שלומי אלון
| אלבומי אולפן | המכונה של הגרוב • לזוז • חומר מקומי • בעזרת הג'אם • 6 • זמן להתעורר • שותפים בעם • וולקאם טו איזראל • דג לייף |  |
| אלבומי הופעה | הדג נחש LIVE • הדג נחש ותזמורת המהפכה - בהופעה חיה |  |
| סינגלים | "מספרים" • "שירת הסטיקר" • "הנה אני בא" • "עוד אח אחד" • "קובלנה על מפלגות ישראל" • "זמן להתעורר" • "יום שישי" • "תן לי מנגינה" • "בומבה" |  |
דיוקן הרצל

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 מידע כללי
 תאריך יצירה:  1929-1906
 טכניקה וחומרים:  שבלונה (סטנסיל) על בד
 ממדים בס"מ
 אורך:  40
 רוחב:  28
 נתונים על היצירה
 מפעל מייצר:  בצלאל, בית מדרש לאמנות ולמלאכות-אמנות
"דיוקן הרצל" הוא הדפס בטכניקה של שבלונה על בד, שנוצר בבצלאל, בית מדרש לאמנות ולמלאכות-אמנות, ומתאר את דמותו של בנימין זאב הרצל.
תיאור

דמותו של הרצל הייתה אחד מן הדימויים הרווחים ביצירות שנוצרו בבית הספר "בצלאל". ייתכן כי העבודה נעשתה בידי קבוצת "תומר", או בבית-המלאכה של מיכאל פילמוס עסק ביצירת תמונות בטכניקה של הדפס סטנסיל על בד או על קטיפה שחורה. בית-הספר ובבית-המלאכה נוצרו עוד דימויים של הרצל בטכניקה זו. ביניהן ידועות עבודות של מאיר גור אריה ושל אריה מרדר.
הדיוקן נוצר בעזרת שתי שבלונות. הראשונה, בצבע אפור, יצרה את תווי הפנים של הרצל על בד שחור. הראש של הרצל מתואר כאן מן החזית והוא נתון בתוך מסגרת שחורה שראשה מעוגל. שבלונה שנייה שימשה ליצור הבזקי אור (highlight) בצבע לבן.
אחד מן העותקים של העבודה הוצג בתערוכה "בצלאל של שץ" במוזיאון ישראל.
ראו גם

הכותל המערבי (בצלאל)
הערות שוליים

↑  ראו: "בצלאל" של שץ: רשימה קטלוגית של החפצים בתערוכה, מוזיאון ישראל, ירושלים, עמ' 90, מס' 1055
דומינגו דה לה קלסדה

פסלו של דומינגו דה לה קלסדה הממוקם בנתיב דרך סנטיאגו
דומינגו דה לה קלסדה (ספרדית: Domingo de la Calzada, נולד ב-12 במאי 1019 - מת ב-1109) הוא קדוש נוצרי מארץ הבסקים. הוא אחד ממפתחי דרך סנטיאגו בלה ריוחה והפולחן הקשור בה ובמקום קבורתו המיתי של יעקב בן זבדי. שמו בספרדית הוא למעשה, מילולית, דומיניקוס של השביל/דרך.
דה לה קלסדה נולד כדומינגו גרסיה כבנם של איכר בשם חימנו גרסיה ואשתו, אורודולסה, בכפר וילוריה דה ריוחה, המצוי כיום ליד עיירה שהקים דומינגו והקרויה על שמו. בתחילה, ניסה להצטרף למסדר הבנדיטיקני (בוולוונרה ובסן מילאן דה לה קוגויה), אך נדחה. הוא הפך לנזיר מתבודד ביערות ליד איואלה, באותו אזור. ב-1039 הוא החל לעבוד עם גרגוריוס הרביעי מאוסטיה, שהיה הבישוף של אוסטיה ונשלח לקלאורה כשליח האפיפיור להילחם במכת ארבה בנווארה ובלה-ריוחה.
דומינגו דה לה קלסדה מת בסנטו דומינגו דה לה קלסדה בגיל 90.
דורבר דלהי

דורבר דלהי של 1877. המשנה למלך של הודו יושב על הבמה משמאל.
פנים אנדרטת ויקטוריה שבכולכתה, על קיר האנדרטה חקוקים דברי איגרת ויקטוריה לדורבר דלהי.
הלורד קרזון וליידי קרזון מגיעים לדורבר דלהי בשנת 1903.
מרכבת הפילים של המהראג'ה של רווה (Rewa) מגיע לדורבר 1903.
מאליק עומאר חאייאט חאן במדים רשמיים בדורבר 1911.
דורבר דלהי (באנגלית: Delhi Durbar) שמשמעו "החצר של דלהי" (מפרסית: "דורבר" - חצר המלוכה), הייתה אספה שהתכנסה בדלהי שבהודו על מנת לציין את הכתרתם של מלכי הממלכה המאוחדת כקיסרי הודו.
הדורבר נערך שלוש פעמים בין השנים 1877–1911, בשיאה של האימפריה הבריטית. רק הדורבר שנערך בשנת 1911 נערך בנוכחות המונרך עצמו - ג'ורג' החמישי.
דורבר 1877

הדורבר הראשון נערך ב-1 בינואר 1877 וכונה "הצהרת דורבר". הדורבר נערך על מנת להכריז על המלכה ויקטוריה כעל קיסרית הודו. אירוע זה היה אירוע רשמי בלבד בניגוד לשני הדורברים שלאחריו, שכללו אירועים פופולריים לצד הטקסים הרשמיים.
בדורבר נכח רוברט בולוור-לייטון, רוזן לייטון, שהיה מושל הודו, וכן מלכי ממלכות הודו השונות (מהראג'ות). הטקס סימל את העברת השליטה בהודו מחברת הודו המזרחית הבריטית לממשלת בריטניה.
בטקס הדורבר הוקראה איגרת מהמלכה ויקטוריה, שבה נאמר:
אנו בטוחים בכך שאירוע זה יאפשר איחוד הקשרים ולהביא לקרבה, בינינו לבין נתיננו, מהנעלה ועד הדל, וכולם יחושו שתחת שלטוננו, העקרונות הנעלים של חירות, יושר וצדק מובטחים להם. הבאת אושר, הוספת עושר וקידום רווחתם הן מטרות כיום והמטרות בעתיד של האימפריה שלנו.
בתגובה להצהרה, ביקש הפעיל הפוליטי גאנש ואסודאו ג'ושי מהמלכה:
אנו מבקשים מהוד מלכותה להעניק להודו את הסטטוס הפוליטי והחברתי הניתן ליתר נתיניה הבריטיים.
דורבר 1903

דורבר 1903 נערך על מנת לציין את הכתרתם של אדוארד השביעי, מלך הממלכה המאוחדת ורעייתו, המלכה אלכסנדרה כקיסר וקיסרית הודו.
אירועי הדורבר, שנמשכו שבועיים, תוכננו על ידי הלורד ג'ורג' קרזון, מרקיז קרזון מקדלסטון.
דורבר זה היה המפואר מבין הדורברים שנערכו בדלהי. הלורד קרזון הקים עיר אוהלים ובה רכבת קלה שקישרה בין עיר האוהלים לבין דלהי. באתר נבנו סניף דואר שהנפיק בולים מיוחדים לצורך האירוע, וכן הותקנו באתר טלפון וטלגרף. כוחות שיטור במדים מיוחדים הוקצו על מנת לשמור על הסדר, וכן נבנו באתר בית חולים מיוחד לצורך האירוע. האירוע כלל מופעי זיקוקים ומופעי ריקודים.
המלך אדוארד השביעי החליט שלא להגיע לדורבר, אולם שלח את אחיו, הנסיך ארתור, דוכס קונוט וסטראת'רן אשר הגיע ברכבת מבומביי (הלורד קרזון וממשלתו הגיעו מכלכותה ברכבת). קבלת הפנים של הנסיך כללה את נסיכי ומלכי הודו במיטב יהלומיהם ותכשיטיהם. כל שליט מקומי הגיע בראש משלחת, ולאחר הגעת הנסיך נערך מצעד משלחות כאשר כל מלך או נסיך הציג את משלחתו לנסיך ארתור.
טקס הדורבר עצמו נערך ב-1 בינואר ובעקבותיו נערכו ארוחות חגיגיות, משחקי פולו, נשפים, מצעדי צבא ותזמורות, ותערוכות שונות. עיתונאים מכל רחבי העולם הגיעו כדי לסקר את האירוע.
דורבר 1911

דורבר 1911 נערך על מנת לציין את הכתרת ג'ורג' החמישי, מלך הממלכה המאוחדת ורעייתו המלכה מרי כקיסר וקיסרית הודו. בטקס, שהיה הראשון בו נכח מונרך בריטי, נכחו כל מלכי ונסיכי הודו.
במהלך הטקס חבש ג'ורג' החמישי לראשו את הכתר הקיסרי של הודו שהוכן לצורך האירוע.
בסיום הטקס יצאו הקיסר והקיסרית לדארשן (להיראות בפני ההמונים) בעומדם במרפסת (הג'הארוקה) של המצודה האדומה. כחצי מיליון תושבים הגיעו לצפות במעמד.
מדליית כסף מיוחדת שהוכנה לצורך האירוע חולקה ל-26,800 קציני צבא בריטיים. מספר מועט של מדליות שניצוקו בזהב חולקו לנסיכים ההודיים ולראשי הממשל הבריטי בהודו.
באתר שבו נערך הדורבר נבנה פארק ההכתרה על מנת להנציח את האירוע.
דורברים מתוכננים

בשל פרישתו של אדוארד השמיני בטרם הכתרתו לא נערך עבורו דורבר. תוכנן אמנם דורבר עבור יורשו, ג'ורג' השישי, מלך הממלכה המאוחדת אולם בשל פרוץ מלחמת העולם השנייה הדורבר לא בוצע. לאחר תום המלחמה, ובשל מאבק הודו לעצמאות ביקורו המתוכנן של ג'ורג' השישי בהודו לא התקיים.
ראו גם

המלוכה הבריטית
הכתר האימפריאלי של הודו
הערות שוליים

↑  
"We trust that the present occasion may tend to unite in bonds of close affection
 ourselves and our subjects;
 that from the highest to the humbles, all may feel that under our rule
 the great principles of liberty, equity, and justice are secured to them;
 and to promote their happiness, to add to their prosperity, and advance their welfare,
 are the ever present aims and objects of our Empire."
↑  
"We beg of Her Majesty to grant to India the same political and social status as is enjoyed by her British subjects."
דוכסות זלצבורג

דוכסות זלצבורג (בגרמנית: Herzogtum Salzburg), הייתה אחת ממדינות האימפריה האוסטרית, ולאחר מכן של האימפריה האוסטרו-הונגרית. לאחר תבוסת האימפריה האוסטרו-הונגרית במלחמת העולם הראשונה בשנת 1918, הפכה הדוכסות למדינת זלצבורג באוסטריה.
היסטוריה

בשנת 1803 קיבל פרדיננד השלישי, הדוכס הגדול של טוסקנה כנסיך בוחר את שטחי ארכיבישופות זלצבורג שעברו תהליך חילון, כפיצוי על הדוכסות הגדולה של טוסקנה שנלקחה ממנו. בחוזה פרסבורג בשנת 1805 צורפו שטחי נסיכות הבוחר מזלצבורג לאימפריה האוסטרית, וכפיצוי קיבל פרדיננד את שטחי בישופות וירצבורג לשעבר כנסיכות הבוחר מווירצבורג.
שטחי נסיכות הבוחר מזלצבורג שולבו באימפריה האוסטרית, ופרנץ הראשון, קיסר אוסטריה, הוסיף לתאריו את התואר "דוכס זלצבורג". בשנת 1809 הועברו שטחי הנסיכות לממלכת בוואריה, ובשנת 1816 חזרו לשליטת אוסטריה, למעט חלק קטן בגדה השמאלית של נהר הזלצך. רוב שטח הנסיכות צורף לשטחי אוסטריה עילית, ומיעוטו צורף לטירול ולקרינתיה.
לאחר מהפכות 1848 הופרד שטחה של זלצבורג מאוסטריה עילית, והפך לנחלת כתר חדשה, וקרולינה אוגוסטה, נסיכת בוואריה - אלמנתו של פרנץ הראשון, קיסר אוסטריה התגוררה בשטחי הדוכסות. לאחר הפשרה האוסטרו-הונגרית של 1867, השתייכה הדוכסות לציסלייטניה - שטחי אוסטריה באימפריה האוסטרו-הונגרית.
לאחר תבוסת האימפריה במלחמת העולם הראשונה בשנת 1918, הפכה הדוכסות למדינת זלצבורג, אשר בתחילה הייתה חלק מאוסטריה הגרמנית, ולאחר מכן חלק מהרפובליקה האוסטרית הראשונה.
דייהו רויאל

| --- | --- |

Daewoo Royale דגם "salon"
 מאפיינים כלליים
 יצרן:  GM Korea (אנ') (בין השנים 1972–1976)  Saehan Motors (אנ') (שיתוף פעולה של "Industrial Company" וג'נרל מוטורס) (בין השנים 1976–1983)  "Daewoo Motors" (אנ') (בין השנים 1983–1993)
 שנות ייצור:  1972–1993
 הרכבה:  קוריאה הדרומית קוריאה הדרומית
 מודל אחריו:  Daewoo Arcadia  Daewoo Prince
 חברת אם:  ג'נרל מוטורס
 סיווג:  מכונית סלון
 פלטפורמה:  GM V platform (1966) (אנ')
 אורך:  4,690–4,780 מ"מ (דור שני)
 רוחב:  1,720–1,760 מ"מ (דור שני)
 גובה:  1,420 מ"מ (דור שני)
 משקל:  1,120–1,260 מ"מ (דור שני)
 בסיס גלגלים:  2,668 מ"מ (דור שני)
 מפרט טכני
 מנוע:  מנועי בנזין 4 צילינדרים, 2 שסתומים לצילינדר, 1,492 סמ"ק המפיק 60 כ"ס ב-5,000 סל"ד, יחס דחיסה 8.6:1 (דור שני)  4 צילינדרים, 2 שסתומים לצילינדר, 1,492 סמ"ק המפיק 85 כ"ס (דור שני)  4 צילינדרים, 2 שסתומים לצילינדר, 1,492 סמ"ק המפיק 89 כ"ס ב-5,500 סל"ד, (דור שני)  4 צילינדרים, 2 שסתומים לצילינדר, 1,897 סמ"ק המפיק 85 כ"ס ב-5,000 סל"ד, יחס דחיסה 8.6:1 (דור שני)  4 צילינדרים, 2 שסתומים לצילינדר, 1,897 סמ"ק המפיק 102 כ"ס ב-5,400 סל"ד, (דור שני)  4 צילינדרים, 2 שסתומים לצילינדר, 1,979 סמ"ק המפיק 101 כ"ס ב-5,200 סל"ד, יחס דחיסה 9.0:1 (דור שני)  4 צילינדרים, 2 שסתומים לצילינדר, 1,979 סמ"ק המפיק 119 כ"ס ב-6,000 סל"ד, (דור שני)  4 צילינדרים, 2 שסתומים לצילינדר, 1,979 סמ"ק המפיק 128.5 כ"ס ב-5,400סל"ד, (דור שני)  6 צילינדרים, 2,929 סמ"ק המפיק 181 כ"ס (הורכב בדגם "Daewoo Imperial" בין השנים 1989–1993) מנוע דיזל 4 צילינדרים, 2.0 ליטר (הורכב בין השנים 1980–1989)
 הילוכים:  תמסורת ידנית - 3 מהירויות  תמסורת ידנית - 4 מהירויות  תמסורת אוטומטית - 3 מהירויות  תמסורת אוטומטית - 4 מהירויות
"דייהו רויאל" דגם "Salon"
דייהו רויאל (באנגלית: Daewoo Royale) היא סדרה של מכוניות סלון מתוצרת 3 חברות בת של קונצרן הרכב האמריקאי ג'נרל מוטורס : יצרנית הרכב GM Korea (אנ') (שם רשמי: GM Korea Company) (יוצר בין השנים 1972–1976), בהמשך קווי היצור של דגמי "דייהו רויאל" הועברו ליצרנית הרכב הדרום קוריאנית Saehan Motors (אנ') (שיתוף פעולה של "Industrial Company" וג'נרל מוטורס) (יוצר בין השנים 1976–1983) ויצרנית הרכב הדרום קוריאנית דייהו - Daewoo Motors (אנ') (יוצר בין השנים 1983–1993).
סדרות דגמי "דייהו רויאל" יוצרו בין השנים 1972–1993 בקוריאה הדרומית ברישיון אופל, חברת בת של ג'נרל מוטורס.
דורות

דור ראשון - יוצר בין השנים 1972–1978, פותח על בסיס דגם אופל רקורד D מתוצרת אופל
דור שני - יוצר בין השנים 1978 - 1993, פותח על בסיס דגם אופל רקורד E מתוצרת אופל
מאפיינים

בשנת 1976 הדגם היה קרוי "Saehan Rekord"
בשנת 1978 דגם הדור השני היה קרוי "Saehan Royale"
4 דלתות - סדאן
4–5 נוסעים
מנוע קדמי
סוגי מנוע: מנועי בנזין, מנועי דיזל
12,005 יחידות מדגמי "דייהו רויאל" יוצרו בין השנים 1975–1978
בין השנים 1983–1991 יוצרו: 36,561 יחידות מדגם "סלון", 97,959 יחידות מדגם "פרינץ", 29,004 יחידות מדגם "XQ", ו-11,930 יחידות מדגם "דיזל"
מאפיינים > דרגות גימור

"Diesel"
"Salon"
"Duke"
"XQ"
"Prince"
דגמים

"רויאל דיזל" - יוצר ממאי 1980 - אפריל 1989, הורכב בדגם מנוע 2.0 ליטר דיזל.
"רויאל סלון" - יוצר מספטמבר 1980 - ספטמבר 1991. הורכב בדגם מנוע 1,979 סמ"ק שהשתדך לתמסורת אוטומטית - 3 מהירויות, הדגם הגיע למהירות שיא של 170 קמ"ש.
"רויאל סלון סופר" - יוצר ממרץ 1986 - 1987
"רויאל סופר סלון" - יוצר בין השנים 1987–1991
"Royale Duke" - יוצר מפברואר 1987 - מרץ 1989, בדגם הורכב מנוע 1,489 סמ"ק
"Royale XQ" - יוצר מאוגוסט 1983 - 1987, בדגם הורכב מנוע 1,492 סמ"ק שהשתדך לתמסורת ידנית - 4 מהירויות. הדגם הגיע למהירות שיא של 135 קמ"ש.
"רויאל פרינץ" - יוצר מיולי 1983 - יוני 1991, בדגם הורכב מנוע 1,897 סמ"ק, המפיק 86 כ"ס שהשתדך לתמסורת ידנית - 4 מהירויות. הדגם הגיע למהירות שיא של 168 קמ"ש.
"Daewoo Imperial" - יוצר בין השנים 1989–1993. בדגם הורכב מנוע 2,929 סמ"ק שהפיק 181 כ"ס שהשתדך לתמסורת אוטומטית - 4 מהירויות. הדגם הגיע למהירות שיא של 195 קמ"ש. הדגם התאפיין: עם גג ויניל, בלמי "בוש" נגד נעילה, מכשור דיגיטלי, בקרת שיוט, מיזוג בקרת אקלים אוטומטי, חלונות חשמל, מנעולי דלתות חשמל, הגה כוח, מחשב נסיעה וריפודי עור.
הערות שוליים

↑  "דייהו רויאל", באתר dbpedia.org
↑  "דייהו רויאל" - קטלוג משנת 1983, באתר automobile-catalog.com
↑  "דייהו רויאל", באתר  autocade.net
↑  "דייהו רויאל", באתר wheelsage.org
↑  "דייהו רויאל סלון", שנת 1985 - מפרט, באתר carfolio.com
↑  "דייהו רויאל XQ", שנת 1985 - מפרט, באתר carfolio.com
↑  "דייהו רויאל פרינץ", שנת 1985 - מפרט, באתר carfolio.com
↑  דגם "Daewoo Imperial", באתר webcitation.org
ד'תשע"ד

ד'תשע"ד (4774)  היא שנה עברית  אשר  החלה ביום א' בתשרי, אור ל-8 בספטמבר 1013 (לפי הלוח היוליאני, שהיה נהוג אז), והסתיימה ביום כ"ט באלול, 27 באוגוסט 1014. שנה מסוג גכה, איננה מעוברת, ואורכה 354 ימים. זו שנת שמיטה.
לוח שנה > מאפייני לוח השנה

שנה מסוג גכה, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
היסטוריה של עם ישראל
דוכסות חלרה

| --- | --- |


 
 גאוגרפיה
 יבשת:  אירופה 
 היסטוריה
 תאריכי הקמה:  1096 
 תאריכי פירוק:  1795 
 ישות קודמת:   דוכסות לורן התחתית
 ישות יורשת:  הולנד הרפובליקה הבטאווית
 
שלט האצולה של חלרה עד שנת 1236
דוכסות חלרה בשנת 1477; השטח הצהוב הקטן יותר הוא רובע רורמונד, "הרובע העילי".
חֶלְרֶה או חלדר (בהולנדית: Gelre או Gelder, באנגלית: Guelders) הייתה ישות מדינית בארצות השפלה, באזור שבו ארבעה נהרות גדולים (הריין, המז, הוואל והאייסל) מתקרבים זה לזה. בתחילת דרכה הייתה חלרה רוזנות, ומאוחר יותר הפכה לדוכסות. שמה של העיר נגזר משמה של העיר חלרה (כיום גֶלְדֶרְן [Geldern] בגרמניה). רוב שטחה של הדוכסות ההיסטורית כלול במחוז המודרני חלדרלנד בהולנד; חלקים אחרים של הישות ההיסטורית נמצאים כיום במחוז לימבורג של הולנד ובמדינת נורדריין-וסטפאליה שבגרמניה.
הרוזנות הייתה מחולקת לארבעה רבעים (kwartieren):
רובע ארנהם, שנקרא גם ולווה (Veluwe)
רובע ניימכן, שנקרא גם בטווה (Betuwe)
רובע זוטפן, שנקרא גם אַכְטֶרהוּק
רובע רורמונד (כיום במחוז לימבורג ההולנדי), שנקרא גם "אוברקווארטיר", כלומר "הרובע העילי".
היסטוריה

תחילתה של הישות המדינית היא בשלושה מקומות יישוב מוקדמים מהתקופה הפרנקית, גלדרן, פונט (Pont) ודרומית משם העיר ואסנברג (Wassenberg, כיום בגרמניה) על הנחל רוּר. סביב שלושה יישובים אלה קיבל גרארד ון אנטואן איש אינו ב-1021 את שטחה של חלרה מן הקיסר היינריך השני. הרוזן הראשון היה גרארד השלישי מוואסנברג (1060–1129), שהפך להיות גרארד הראשון מחלרה. בנו, גרארד השני (1090–1131), נשא לאישה את אֶרְמְגָארְד, בתו של אוטו השני רוזן זוטפן, וכך צירף לשטחו את רוזנות זוטפן - בנו הנדריק הראשון היה הרוזן הראשון של חלרה וזוטפן. הרוזנות התרחבה בהדרגה, ובשנת 1248 זכה הרוזן אוטו השני בעיר החופשית ניימכן, בזכות עזרתו למלך היריב וילהלם השני.
הרוזן ריינאלד השני התחתן עם אחותו של אדוארד השלישי, מלך אנגליה, ובזכות השתדלותו של אדוארד הפך הקיסר לודוויג הרביעי את חלרה לדוכסות בשנת 1339.
חלרה הייתה לעיתים קרובות במלחמה עם רוזנות הולנד ועם הבישופות-נסיכות של אוטרכט, עד שדוכסי בורגונדיה צירפו את כל האזור לנחלתם (ראו ארצות השפלה הבורגונדיות).
כשארצות השפלה הצפוניות מרדו כנגד פליפה השני, מלך ספרד, במאה ה-16, הפכו שלושת הרבעים הצפוניים לחלק מהרפובליקה ההולנדית ואילו "הרובע העילי" נותר חלק מארצות השפלה הספרדיות.
במסגרת חוזה אוטרכט, שסיים ב-1713 את מלחמת הירושה הספרדית, התחלק הרובע העילי הספרדי בין פרוסיה (גלדרן הפרוסית, שכללה, בין השאר, את העיירה גלדרן), הרפובליקה ההולנדית, אוסטריה ודוכסות ייליך (Jüllich).
דייהו BS/BM

| --- | --- |

דגם Daewoo BM090
 מאפיינים כלליים
 יצרן:  Zyle Daewoo Commercial Vehicle
 שנות ייצור:  1997 – היום
 הרכבה:  קוריאה הדרומית קוריאה הדרומית (בין השנים 1997–1998)  וייטנאם וייטנאם (משנת 1999)
 חברת אם:  Young-An Hat
 פלטפורמה:  Daewoo Bus Chassis
 אורך:  9,200 מ"מ  9,600 מ"מ  10,100 מ"מ
 רוחב:  2,700 מ"מ
 גובה:  3,000 מ"מ
 מפרט טכני
 מנוע:  אחורי
 הילוכים:  תמסורת ידנית מתוצרת "דייהו"  תמסורת אוטומטית מתוצרת "ZF/Allison"
דייהו BS/BM (באנגלית: Daewoo BS/BM) הוא אוטובוס בגודל בינוני מתוצרת יצרנית הרכב Zyle Daewoo Commercial Vehicle (אנ') אשר מיוצר משנת 1997 ועד היום.
בין השנים 1997–1998 דגמי דייהו "BS/BM" יוצרו בקוריאה הדרומית, ומשנת 1999 דגמי "דייהו BS/BM" מיוצרים בווייטנאם.
היצרן

Zyle Daewoo Commercial Vehicle נמצאת ברובה בבעלות חברת "Young-An Hat". בסיס החברה בעיר הנמל פוסאן בקוריאה הדרומית. החברה הוקמה בשנת 2002 כיורשת המיזוג הקודמת, "חברת דייהו מוטור". אוטובוסים אלו משמשים בעיקר לתחבורה ציבורית. חברת "Daewoo Bus" הייתה בשותפות בשנת 2006 עם "GM Daewoo" (כיום "ג'נרל מוטורס קוריאה" (אנ') חברת בת של ג'נרל מוטורס).
מאפיינים

מנוע אחורי.
1 דלת כניסה / יציאה.
2 מדרגות.
אוטובוס סיפון יחיד (אנ').
מאפיינים > דגמים

בסיס גלגלים קצר.
בסיס גלגלים בינוני.
בסיס גלגלים ארוך.
תמונות

דגם "דייהו BS" סדרה "BS090 Royal Midi", שנת 2005
דגם "דייהו BM" סדרה "Daewoo BM090", שנת 2015
דגם "דייהו BM" סדרה "Daewoo BM090"
דגם "דייהו BM" סדרה "Daewoo BM090" - מבט לתא הנהג ולוח מחוונים
דגם "דייהו BM" סדרה "Daewoo BM090" - מבט לתוך הרכב
ראו גם

דייהו FX212 סופר קרוזר
הערות שוליים

↑  חברת Young-An Hat youngan.tradekorea.com/company
↑  "דייהו BS/BM" encyclo.co.uk/meaning-of-Daewoo_BS/BM
↑  היצרן "Zyle Daewoo Commercial Vehicle"  hoovers.com/company-information/cs/company-profile.zyle_daewoo_commercial_vehicle_company
↑  היצרן "Zyle Daewoo Commercial Vehicle" developmentaid.org/#!/organizations
↑  "דייהו BS/BM" maria-online.us/cars/article.php
דייוויד ברוונה

דייוויד ברוונה (באנגלית: David Browne; נולד ב-27 בדצמבר 1995) הוא כדורגלן מפפואה גינאה החדשה המשחק בה.י.ק. הלסינקי בעמדת הקשר.
קריירת מועדונים

ברוונה התחיל לשחק כדורגל בגיל 10. המודל לחיקוי שלו היה כריסטיאנו רונאלדו. בתחילת הקריירה שלו שיחק כשוער ובהמשך עבר לשחק כקשר. בשנת 2012 ברוונה עזב את פפואה גינאה החדשה לאקדמיה לכדורגל של סנטרל יונייטד מניו זילנד. בקיץ 2012 חתם באוקלנד סיטי ולמרות גילו הצעיר הצטרף לקבוצה הבוגרת. ב-16 בדצמבר 2012 ערך את הופעת הבכורה שלו בקבוצה הבוגרת בניצחון 0–4 נגד יונגרהארט מנוואטו בו גם הבקיע את שער הבכורה שלו בקריירה. ברוונה היה השחקן הצעיר ביותר שנרשם לגביע העולם לקבוצות 2012 והשני הכי צעיר בהיסטוריה שנכלל בטורניר בסדר גודל כזה, אך למרות זאת הוא רשם דקות משחק. באוקלנד הבקיע 10 שערים ב-33 משחקים וזכה איתה פעמיים בליגת האלופות האוקיאנית בשנים 2013 ו-2014. ב-29 במרץ 2015 הבקיע שלושער בניצחון 1–5 נגד וייטקארה יונייטד. עונת 2014/2015 הייתה עונת הפריצה של ברוונה אותה סיים עם 18 הופעות ו-7 שערים, כמלך השערים של הקבוצה ביחד עם ז'ואאו מוריירה ואף נבחר לכדורגלן הצעיר של העונה.
בשנת 2015 בראוונה הרשים במבחנים באקדמיה לכדורגל של נייק שנתנה לו אפשרות להצטרף לאקדמיה של המותג או לחתום על חוזה בהולנד. בסופו של דבר בראוונה החליט להצטרף לאקדמיה לכדורגל של זוולה. ב-27 בפברואר 2016 נכלל לראשונה בסגל הקבוצה הבוגרת למשחק הליגה נגד קמבור, אך לא רשם דקות משחק.
ביוני 2016 בראוונה חתם בחרונינגן והצטרף לקבוצת המילואים של המועדון ששיחקה בליגה השלישית. ב-25 בפברואר 2017 בראוונה נכלל לראשונה בסגל הקבוצה הראשונה לקראת משחק הליגה נגד אוטרכט.
בקיץ 2018 ברוונה חזר לאוקלנד סיטי.
בינואר 2020 חתם בה.י.ק. הלסינקי מליגת העל הפינית.
קריירה בינלאומית

בראוונה שיחק בצעירותו בכל הנבחרות הנוער של פפואה גינאה החדשה, אך לא שיחק עבור הנבחרת האולימפית. ב-23 במרץ 2017 בראוונה ערך את הופעת הבכורה שלו בנבחרת הבוגרת בהפסד 1–3 לטהיטי במסגרת מוקדמות מונדיאל 2018 בו גם הורחק בדקה ה-22 של המשחק לאחר שנתן מרפק לטאומיאהו טיאטיה, שחקנה של טהיטי.
תארים

ליגת האלופות האוקיאנית: 2013, 2014, 2015
ליגת העל הניו זילנדית: 2013
הגביע הניו זילנדי: 2013
אליפות פינלנד: 2020, 2021
הגביע הפיני: 2020
כדורגלן השנה של סנטרל יונייטד (בחירת השחקנים): 2012
הכדורגלן הצעיר של העונה באוקלנד סיטי: 2014/2015
מלך השערים של אוקלנד סיטי: 2014/2015 (7 שערים, ביחד עם ז'ואאו מוריירה)
דג מחוץ למים

| --- | --- |

 בימוי:  קיי דיקנס 
 הופק בידי:  קיי דיקנס קתי האגיס קריסטן קזה פווזיה מירזה
 מוזיקה:  Kaki King 
 מדינה:  ארצות הברית 
 חברה מפיצה:  First Run Features‏
 הקרנת בכורה:  18 ביולי 2009 (Outfest)
 משך הקרנה:  60 דקות
 שפת הסרט:  אנגלית 
 סוגה:  סרט תיעודי, סרט להט"בי 
 תקציב:  45,000 דולר
 www.fishoutofwaterfilm.com
 דף הסרט ב־IMDb
 
דג מחוץ למים (באנגלית: Fish Out of Water) הוא סרט תיעודי משנת 2009 בבימויה של קיי דיקנס. הסרט מציג שבעה פסוקים מהתנ"ך ומהברית החדשה המשמשים לרוב לגינוי הומוסקסואליות ונישואים של בני-זוג מאותו המין. לצורך צילומי הסרט, דיקנס נפגשה ושוחחה עם אנשי ציבור בעלי עמדות שונות בנושא הומוסקסואליות ותנ"ך.
הסרט הוקרן בבכורה ב-18 ביולי 2009 במסגרת השתתפותו בפסטיבל הקולנוע Outfest.
רקע

במאית הסרט קיי דיקנס, סיפרה לקראת יציאת הסרט לאור כי ניסיון היציאה מהארון שלה כלסבית בפניה חבריה לאוניברסיטה, שהתקבל בתגובות הומופוביות בגיבוי התנ"ך, הוביל אותה ליצור את הסרט. בין היתר היא אמרה כי, "כל כך הרבה אנשים משתמשים בתנ"ך כדרך לגנות הומוסקסואליות, אבל כל כך מעט אנשים מבינים מה בעצם אומר התנ"ך על הנושא". לדברי דיקנס, חיפוש המרואיינים בסרט ארך כארבעה חודשים, ובסופם נמצאו מעל ל-200 אנשים, ממקומות ומרקעים מגוונים, שהופיעו להתראיין לגבי סיפורם האישי בקשר להומוסקסואליות ותנ"ך.
תוכן

בסרט דיקנס יוצאת למסע בעקבות הטיעונים הדתיים נגד הומוסקסואליות מתוך התנ"ך, והוא משלב בין קטעי אנימציה, ראיונות עם אנשים וניתוח תאולוגי של הנושא. דיקנס מחפשת את מקור האיסור הדתי על נטייה חד-מינית והפרשנויות עליו ומשוחחת עם אנשי דת וחוקרים שונים. בסרט מוצגים שבעה קטעים מתוך הביבליה – ארבעה מהתנ"ך (הברית הישנה) ושלושה מהברית החדשה – והוא מראה כיצד משתמשים בכל אחד מהם כדי לחזק טענות הומופוביות.
פרסים ומועמדויות

| טקס | פרס | הערות |
| --- | --- | --- |
| פסטיבל הסרטים הבין־לאומי רילינג, 2009 | גולת הכותרת בז'אנר התיעודי (Documentary centerpiece) |  |
| פסטיבל הסרטים Wichita's Tall Grass | בחירת הקהל (מקום 2) |  |
| פסטיבל הסרטים Show Me Social Justice | בחירת השופטים בקטגוריית הסרט התיעודי הטוב ביותר |  |
| פרסי הנראות של After Ellen | הסרט הטוב ביותר שכולל דמות לסבית (מקום 2) |  |